Държавен вестник, бр. 2, 2011 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  2
(2) С указанията по ал. 1 се определя и 
редът, по който се извършват плащанията 
от конкретния бенефициент – чрез отделен 
10-разреден код в системата от сметки и 
кодове в СЕБРА на Националния фонд или 
чрез други банкови сметки/кодове в СЕБРА.
(3) Когато бенефициенти са бюджетни пред­
приятия, с указанията по ал. 1 се уреждат и 
въпросите, свързани с касовото изпълнение 
на бюджета и на извънбюджетните сметки 
и фондове.
(4) В случаите по ал. 3 министърът на 
финансите може да определи за целите на 
отчетността, статистиката на публичните 
финанси и изготвянето на консолидираната 
фискална програма тези операции и средства 
да се отчитат от бенефициентите – бюджетни 
предприятия, на касова и начислена основа 
по реда на извънбюджетните средства.
(5) При условията на ал. 4 и доколкото не 
е определено друго с указанията по ал. 1, за 
целите на чл. 45, ал. 2 от Закона за устрой­
ството на държавния бюджет и на чл. 42, 
ал. 1, т. 2 от Закона за общинските бюджети 
операциите и наличностите по ал. 4 се тре­
тират и включват обособено в отчетността 
на касова и начислена основа като отделни 
извънбюджетни сметки в системата на съот­
ветния първостепенен разпоредител.
(6) При условията на ал. 4 и за целите на 
чл. 45, ал. 2 от Закона за устройството на 
държавния бюджет може да се определи по 
реда на ал. 2 операциите и наличностите по 
ал. 4 на даден бенефициент да се включват 
в отчетността на касова и начислена основа 
на извънбюджетната сметка на Националния 
фонд към министъра на финансите.
(7) За целите на чл. 45, ал. 2 от Закона за 
устройството на държавния бюджет в отчет­
ността на касова и начислена основа на из­
вънбюджетната сметка на Националния фонд 
към министъра на финансите се включват 
само операциите и наличностите по сметките 
в Българската народна банка и кодовете в 
СЕБРА на Националния фонд, открити съг­
ласно § 34 от преходните и заключителните 
разпоредби на Закона за държавния бюджет 
на Република България за 2011 г., както и 
операциите и наличностите по ал. 6.
(8) Извършените при условията на ал. 5 от 
съответните бенефициенти – бюджетни пред­
приятия, плащания чрез сметките и кодовете 
в СЕБРА по ал. 7 се отразяват в отчетността 
на Националния фонд като предоставени 
трансфери, а в отчетността на съответните 
бенефициенти – като касови разходи и полу­
чени трансфери.
(9) Доколкото не е определено друго с 
указанията по ал. 1, при изготвянето на 
консолидираната фискална програма отчете­
ните като извънбюджетни средства операции 
и наличности по ал. 4, 5 и 6 се представят 
обособено от Министерството на финансите 
в частта на операциите и наличностите на 
Националния фонд.
(10) Разпоредбите на § 37 от преходните 
и заключителните разпоредби на Закона за 
държавния бюджет на Република България за 
2011 г. се прилагат независимо от начина на 
отчитане на плащанията по ал. 1 – 9.
Чл. 110. (1) Средствата от дарения, помощи 
и други безвъзмездно получени суми, включи­
телно от минали години, от министерствата, 
ведомствата, органите на съдебната власт, 
другите държавни органи, Националния оси­
гурителен институт, Националната здравно­
осигурителна каса, Българската национална 
телевизия, Българското национално радио, 
Българската академия на науките и държав­
ните висши училища се отчитат и разходват 
чрез съответните бюджети.
(2) Алинея 1 не се прилага за извънбюджет­
ните сметки и фондове по приложение № 10 
към § 33 от преходните и заключителните 
разпоредби на Закона за държавния бюджет 
на Република България за 2011 г., както и в 
случаите по чл. 109, ал. 4.
Чл. 111. Министърът на финансите всяко 
тримесечие внася в Министерския съвет ин­
формация за изпълнението на републиканския 
бюджет в срок до края на месеца, следващ 
съответния отчетен период.
Чл. 112. (1) Средствата за допълнително 
материално стимулиране в размер до 40 на 
сто, включително задължителните социално­
осигурителни и здравноосигурителни вноски, 
от реализираните приходи от извършени пла­
тени медицински и немедицински услуги от 
лечебните заведения по чл. 5, ал. 1 от Закона 
за лечебните заведения се изплащат от бю­
джетите/бюджетните сметки на съответните 
разпоредители с бюджетни кредити и се от­
читат по Единната бюджетна класификация.
(2) Необходимите средства по ал. 1 се 
осигуряват в рамките на одобрените бюджети 
на съответните министерства за 2011 г. чрез 
вътрешни компенсирани промени между 
разходните параграфи по реда на чл. 34 от 
Закона за устройството на държавния бюджет. 
Чл. 113. Останалите като преходни ос­
татъци към края на 2009 г. средства за 
енергоспестяващи мерки, предоставени като 
целеви трансфер (субвенция) по Наредбата за 
условията и реда за финансово подпомагане 
на общини с обективен структурен дефицит 
през 2009 г., приета с Постановление № 115 
на Министерския съвет от 2009 г. (ДВ, бр. 39 
от 2009 г.), се разходват за същата цел до края 
на 2011 г.
Чл. 114. (1) Министърът на финансите по 
предложение на съответните първостепенни 
разпоредители с бюджетни кредити може да 
извършва корекции по реда на чл. 34, ал. 1 
и 2 от Закона за устройството на държавния 
бюджет, произтичащи от структурни промени, 
които не са отразени със Закона за държавния